Tolong jelaskan mengenai Sejarah dari Labu sayong dalam bahasa melayu

Barang labu ini diceritakan hasil inovasi daripada penggantian buah labu kosong yang digunakan untuk mengisi air dalam kalangan masyarakat setempat; pembiasaan masyarakat ini memahirkan diri menggunakan tanah sebagai bahan binaan mendorong kepada percubaan menciptakan barang mirip labu air daripada bahan yang sama. Bentuk labu air ada juga diilhamkan daripada bentuk burung pucung berdiri yang dilihat dari hadapan.

Terdapat dua orang tokoh yang dikaitkan kuat dengan perintisan seni labu ini: Nila Hitam, seorang wanita Melayu kelahiran Kampung Kepala Bendang sendiri, dan Tuk Kaluk, seorang pendatang Minangkabau pandai besi dari Sumatera yang diceritakan memperkenalkan penciptaan tembikar daripada tanah liat pada kira-kira tahun 1810 semasa zaman Sultan Abdul Malik Mansur Syah di mana kemahiran beliau mendapat kepercayaan baginda sultan tersebut sehinggakan dikurniakan sebidang tanah di kampung sama.

Penghasilan labu sayong secara acuan moden diperkenalkan Pusat Kemajuan Kraftangan Malaysia pada tahun 1975 membolehkan penghasilan secara lebih banyak, pukal dan berkos murah. Namun, teknik moden ini menimbulkan kekhuatiran sesetengah pengkarya atas mutu produk akhir yang wujud (mudah pecah, senang dicemari bahan kimia dan sebagainya) serta kemungkinan menggugat jualan labu yang dihasilkan dengan tangan secara tradisi.